Draft

# **DECIZIA ETAPEI DE ÎNCADRARE**

## Nr. din 08.08.2017

....

Draft

Ca urmare a solicitării de emitere a acordului de mediu adresate de **MUNICIPIUL BÂRLAD prin Primar Boros Dumitru** cu domilciliul în mun. Bârlad, str. 1 Decembrie, nr. 21, jud. Vaslui, înregistrată la APM Vaslui cu nr. 4941/02.08.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Vaslui decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 08.08.2017, că proiectul **“Creșterea eficienței energetice a clădirii secției de pediatrie din cadrul Spitalului Municipal „Elena Beldiman”Bârlad ”** propus a fi amplasat în mun. Bârlad, str. Epureanu, nr. 50, judeţul Vaslui nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, *3a –„instalații industriale pentru producerea energiei electrice, termice și a aburului tehnologic, altele decât cele prevăzute in anexa nr. 1” și 13 a- „Orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”;*

b) prin aplicarea criteriilor din Anexa 3 la HG nr. 445/2009, s-au constatat următoarele:

**Caracteristicile proiectului:**

Mărimea proiectului – proiect de dimensiune medie;

1. **Lucrări de reabilitare termică a elementelor de anvelopă a clădirii**

***Corp C1:***

* realizarea unei termoizolații de 5 cm plăci rigide de vată minerală bazaltică la exterior;
* dispunerea în jurul ferestrelor a unui strat de vata minerala bazaltica de 3 cm grosime;
* înlocuirea tâmplăriei ferestrelor, cu una din PVC;
* izolarea cu plăci rigide de vată minerală bazaltică de grosime 20 cm peste ultimul nivel;
* dispunerea unui strat de vată minerală bazaltică cu grosimea de 10 cm la intradosul planseului de peste sol;
* învelitoarea existentă se va înlocui cu una nouă.

***Corp C2:***

* realizarea unei termoizolații de 10 cm grosime din plăci rigide de vată minerală bazaltică la exterior;
* dispunerea în jurul ferestrelor a unui strat de de vata minerala bazaltica de 3 cm grosime;
* înlocuirea tâmplăriei ferestrelor, cu una din PVC cu 5 sau 7 camere, cu geam termoizolant low-e, având un sistem de garnituri de etansare duble;
* montarea de ferestre noi la nivelul etajului parțial;
* realizarea unui strat termoizolant din vată minerală bazaltică de 10 cm grosime la nivelul pardoselii pe sol;
* realizarea unor hidroizolații noi la acoperisul de tip terasă.

**B. Lucrări de reabilitare termică a sistemului de încălzire/ a sistemului de furnizare a apei calde de consum**

***Corp C1 + Corp C2***

* refacerea instalației de distribuție a agentului termic pentru încălzire, inclusiv izolarea termică a conductelor de distribuție de la subsolul clădirii;
* înlocuirea centralelor termice cu funcționare pe gaz metan, clasică, cu centrale în condensație, fără schimbarea tipului de combustibil;
* înlocuirea radiatoarelor;
* montarea de robineți cu cap termostatic pe fiecare radiator.

**C. Instalarea unor sisteme alternative de producere a energiei electrice si/sau termice pentru consum propriu**

***Corp C1 + Corp C2***

* instalarea unui sistem de producere a energiei electrice pentru consumul propriu cu panouri solare fotovoltaice. Acest sistem este compus dintr-un număr de **50 panouri fotovoltaice, de 250W**, conectate la un invertor. Cu ajutorul unui DISPOZITIV INTELIGENT DE MANAGEMENT AL ENERGIEI se monitorizează consumul de energie electrica din instalație si se introduce in sistem tot curentul produs de panourile solare, iar diferența, daca este cazul, se absoarbe din rețeaua de distribuție a furnizorului local;
* instalarea unui sistem de producere a energiei termice pentru consum propriu. Acest lucru se va realiza printr-un sistem descentralizat de alimentare cu energie din surse de energie regenerabilă cu captatoare solare termice; Prin soluția proiectata s-a propus un număr de 19 panouri solare cu tuburi vidate conectate la un boiler cu dubla derpentina cu capacitatea de 2500 Litri.

**D. Lucrări de reabilitare/modernizare a instalațiilor de iluminat în clădiri**

* înlocuirea completă a instalației de iluminat prin: înlocuirea conductoarelor din aluminiu cu conductoare din cupru; înlocuirea corpurilor de iluminat fluorescent si incandescent cu corpuri de iluminat tip LED; instalarea de corpuri de iluminat cu senzori de miscare/prezență la crepuscul.
* cumularea cu alte proiecte – nu este cazul
* utilizarea resurselor naturale – materiale de construcții în cantități mici;
* producția de deșeuri – deșeurile de materiale de construcții se vor depozita la locul stabilit de Primăria mun. Bârlad, iar deșeurile reciclabile se vor valorifica prin agenți economici autorizați
* emisiile poluante, inclusiv zgomotul și alte surse de disconfort: - nu este cazul
* riscul de accident, ținându-se seama în special de substanțele și de tehnologiile utilizate – nu este cazul

**Localizarea proiectului**

- utilizarea existentă a terenului – terenul în St=3244 mp este situat în intravilanul mun. Bârlad, str. Epureanu, nr. 50, jud. Vaslui si este domeniu public al UAT Bârlad.

- relativa abundență a resurselor naturale din zonă, calitatea și capacitatea regenerativă a acestora – se vor folosi resurse naturale în cantități mici;

- capacitatea de absorbție a mediului, cu atenție deosebită pentru:

1. zonele umede - nu este cazul;
2. zonele costiere - nu este cazul;
3. zonele montane și cele împădurite - nu este cazul;
4. parcurile și rezervațiile naturale - nu este cazul;
5. ariile clasificate sau zonele protejate prin legislația în vigoare, cum sunt: zone de protecție a faunei piscicole, bazine piscicole naturale și bazine piscicole amenajate etc. - nu este cazul;
6. zonele de protecție specială – nu este cazul ;
7. ariile în care standardele de calitate a mediului stabilite de legislație au fost deja depășite - nu este cazul;
8. ariile dens populate – un este cazul;
9. peisajele cu semnificație istorică, culturală și arheologică – nu este cazul .

**Caracteristicile impactului potential**

1. extinderea impactului: aria geografica si numarul persoanelor afectate – impact nesemnificativ;
2. natura transfrontiera a impactului - nu este cazul;
3. marimea si complexitatea impactului: impact nesemnificativ;
4. probabilitatea impactului – redusă.
5. durata, frecventa si reversibilitatea impactului – reversibil, numai pe perioada realizării lucrărilor de construire.

II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul

**Condiţiile de realizare a proiectului:**

1. Se vor respecta prevederile OUG nr. 195/2005 privind protecţia mediului, cu modificările şi completările ulterioare.
2. Se vor obține avizele precizate în certificatul de urbanism şi se vor respecta condiţiile din acestea şi din documentaţia tehnică depusă.
3. Deșeurile produse vor fi stocate temporar selectiv în spații special amenajate; se interzice abandonarea/stocarea deșeurilor în afara spațiilor amenajate în acest scop; deșeurile de materiale de construcții se vor depozita la locul stabilit de Primăria mun.Bârlad, iar deşeurile reciclabile se vor valorifica prin agenți economici autorizați.
4. Transportul deşeurilor periculoase/nepericuloase va fi efectuat numai de către firme autorizate conform HG nr. 1061/2008 privind transportul deşeurilor periculoase şi nepericuloase pe teritoriul României.
5. Implementarea tuturor măsurilor de protecţie a factorilor de mediu propuse prin proiect și descrise în documentaţia care a stat la baza emiterii acestei decizii.
6. Pe parcursul execuţiei lucrărilor se vor lua toate măsurile pentru prevenirea poluărilor accidentale; se impune refacerea terenurilor afectate de lucrări la starea iniţială.
7. Titularul va informa în scris autoritatea publică competentă pentru protecţia mediului ori de cîte ori există o schimbare de fond a datelor care au stat la baza eliberării prezentei, înainte de realizarea modificării.
8. La finalizarea lucrărilor, titularul va notifica în scris Agenția pentru Protecția Mediului Vaslui și va solicita GNM-Serviciul Comisariatul Județean Vaslui Notă de constatare privind îndeplinirea condițiilor impuse prin acordul de mediu.
9. Înainte de punerea în funcțiune se va solicita revizuirea autorizație de mediu nr 21 din 07.03.2011.
10. Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.

***Decizia îşi păstrează valabilitatea pe toată perioada punerii în aplicare a proiectului, dacă nu intervin modificări ale acestuia.***

Proiectul propus nu necesită parcurgerea celorlalte etape ale procedurii de evaluare adecvată.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

Mădălina NISTOR

**Şef serviciu A.A.A.,**

Mihaela BUDIANU

**Întocmit,**

Ramona Dănilă